TV-gids Maandag 20 April 2015
JY LEES NOU TV-gids Maandag 20 April 2015
18:30 Villa Rosa (kykNET): Marius is gefrustreerd met Carina wat nog steeds vir Liam wil help terwyl Fritz probeer om die vrede tussen hulle te bewaar. Cardo en Celine wonder steeds wat Cubby beplan en is gestres terwyl Eben vir Kotie trompop loop oor haar planne met Gerhard. Stef gee vir Fritz raad oor die aanstelling van die nuwe huishoudster en Lida stamp kop met Fritz.
18:30 7de Laan (SABC2): Bonita is baie opgewonde oor die nuwe hoofstuk in haar lewe. Sy straal behoorlik. Petro is halsoorkopverlief op Bernard.
19:30 Binnelanders (kykNET): 'n Donker wolk hang oor Pretoria, en Jana moet bont staan om die hospitaal aan die gang te hou. Gustav word uitgetrap oor sy hantering van 'n situasie, en dan moet Herman pa staan vir sy gedrag.
20:00 Fiësta (kykNET): Die dorpie Tulbach spog deesdae ook met hulle eie kunstefees met 'n verskeidenheid konserte en aktiwiteite. Ons loer in by die Christo Coetzee Museum en Gallery. Marinda Engelbrecht is ons gas-aanbieder.